Diari Oficial de la Generalitat Valenciana


Sumari del DOGV 2352, del 23-09-1994 (1994/832486)

ORDRE de 19 de setembre de 1994 de la Conselleria d'Obres Públiques, Urbanisme i Transports per la qual es regulen els serveis nocturns d'auto-taxis a les zones de discoteques a l'Àrea de Prestació Conjunta de València, i també de vehicles de transport públic discrecional de viatgers.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/09/19/(1)/dof/vci/html**

### Dades del document

Número de DOGV
:   2352

Data del DOGV
:   23-09-1994

Secció del DOGV
:   DISPOSICIONS GENERALS

Número del document
:   1994/832486


Data del document
:   19-09-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

ORDRE de 19 de setembre de 1994 de la Conselleria d'Obres Públiques, Urbanisme i Transports per la qual es regulen els serveis nocturns d'auto-taxis a les zones de discoteques a l'Area de Prestació Conjunta de València, i també de vehicles de transport públic discrecional de viatgers. [94/6407]  
   
Es evident que la ciutat de València i els seus voltants concentra una gran quantitat de llocs d'esbargiment nocturn, com ara discoteques, pubs, etc., adreçats a un públic majoritàriament juvenil que per als desplaçaments als llocs esmentats i per a la tornada posterior han d'utilitzar diferents mitjans de transport.  
En vista d'aquesta situació i atesa la proliferació d'accidents de circulació que es produeixen com a conseqüència dels viatges esmentats, aquesta Conselleria ha considerat convenient l'estructuració de determinats serveis de manera que s'estimule la utilització del transport públic per a la realització dels desplaçaments esmentats.  
Per això, fent ús de les competències establertes en l'article 31.15 de l'Estatut d'Autonomia de la Comunitat Valenciana i de les atribucions que em confereixen el Decret 65/1991, de 15 d'abril, del Consell de la Generalitat Valenciana i l'article 35 e) de la Llei de Govern Valencià,  
Ordene:  
Article primer  
Aquesta Ordre té per objecte regular els serveis d'auto-taxis de l'Area de Prestació Conjunta de València, i de transport públic discrecional de viatgers en general que es presten amb regularitat a zones d'esbargiment nocturn pròximes a la ciutat de València.  
Article segon  
Els vehicles auto-taxis podran concertar serveis per a la realització del transport de viatgers des de València a les discoteques següents: Canal, Spook Factory, Dreams Village, Bunty Saler, Don Mendo, Aqualandia, Puro Moro, Puzzle, Barraca i Chocolate, i en sentit invers per a la tornada a la ciutat de València.  
La Direcció General de Transports podrà ampliar a unes altres zones d'esbargiment nocturn la possibilitat d'aquests serveis.  
Article tercer  
 Els serveis esmentats únicament podran contractar-se a l'empara d'aquesta Ordre des de les 24 hores del divendres fins a les 8.00 del dissabte i des de les 24 hores del dissabte fins a les 8.00 del diumenge.  
Article quart  
Els vehicles auto-taxis que realitzen els serveis regulats en aquesta Ordre, tant en els itineraris com en els horaris, s'exceptuen de l'aplicació de les tarifes vigents durant la prestació d'aquests. Els conductors hauran de col·locar en la part inferior dreta del parabrisa un cartell de dimensions 25 cm x 14 cm amb la llegenda " servei concertat".  
Article cinqué  
El preu màxim que s'ha de percebre pel recorregut expressat en l'article segon serà de 2.000 pessetes per viatge complet d'anada o tornada, IVA inclòs.  
Aquest preu suposa un pagament fraccionat per viatger de 500 pessetes per viatge, IVA inclòs. El vehicle podrà no iniciar el viatge si no cobreix l'import esmentat per viatge complet.  
Article sisé  
L'incompliment d'aquestes tarifes se sancionarà de conformitat amb el que estableixen el Reglament Regulador del Servei d'Auto-taxi i Auto-turismes de l'Ajuntament de València i la Llei i Reglament d'Ordenació dels Transports Terrestres per a les tarifes regulades amb caràcter general.  
Article seté  
També es declaren autoritzats tàcitament tots els transports de persones que es facen amb origen o destinació a locals d'esbargiment els cap de setmana, en horari nocturn, si transporten exclusivament persones que hagen d'assistir als locals esmentats, contractats per càrrega completa pels empresaris d'aquests i sense cap percepció a càrrec dels viatgers.  
Les empreses transportistes hauran de comunicar, prèviament, la realització d'aquests serveis a la Direcció General de Transports.   
Article vuité  
Els transports a què fa referència l'article anterior seran objecte de l'autorització administrativa a què fan referència l'article 89 de la Llei 16/1987, de 30 de juliol, d'Ordenació dels Transports Terrestres i l'article 105 del seu Reglament, aprovat mitjançant el Reial Decret 1211/1990, de 28 de setembre, en el supòsit que afecten o puguen afectar l'equilibri econòmic de qualsevol servei regular que discórrega per l'itinerari del transport especial, i es complirà a l'efecte de l'exercici del dret de preferència el procediment establert en l'article 108.2 del Reglament esmentat.  
Article nové  
El que disposen els articles anteriors no eximeix del compliment de les normes generals sobre transport públic. Per tant, tots els vehicles que realitzen el transport especial que aquesta norma autoritza hauran d'estar proveïts d'inpecció tècnica amb informe favorable vigent i de títol habilitador (targeta de transports). El titular haurà de subscriure la pòlissa d'assegurança que cobresca tant els danys a tercers com els que puguen sofrir les persones transportades i estar al corrent en el pagament de la prima.  
Article deu  
L'autorització tàcita que atorga aquesta Ordre es concedeix en precari, sense perjudici de millor dret de tercers, i es podrà retirar sense dret a cap compensació quan l'administració ho estime convenient.  
Disposicions Finals  
Primera  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.  
Segona  
Es faculta la Direcció General de Transports per a l'aplicació, interpretació i desplegament d'aquesta Ordre.  
València, 16 de setembre de 1994  
El conseller d'Obres Públiques, Urbanisme i Transports  
EUGENIO BURRIEL DE ORUETA


Còpia Permalink ELI